Ebibiman yɛ asaasepɔn a ɔwɔ abakɔsɛm a ɔtse apɔw na no mu yɛ dur, na mfeha eduonu no mu no, kwan a wɔfaa do peer hɔn fahodzi fii hɔn Aborɔfo nhyɛdofo ewuranom no hɔn tum ase no na ɔyɛ hɔn abakɔsɛm dodowara no bɔbew. Ebibirmu aman dodowara nyaa hɔn fahodzi wɔ afe apem ahaakron na aduonum kɛpem afe apem ahaakron na aduonson mfehorow no mu. Akokoeko, amanyɛsɛm mu basabasayɛ na asetsena mu kɛdaannda na wɔfaa mu dze peer hɔn ho fahodzi fii hɔn wuranom nsa mu. Ndɛ, Ebibirmu aman eduonum-anan no nyina dzi hɔnho do, na wodzi dwumason dze boa wiadzeman no.
Ebibirmu asaasepɔn no mu aman eduonum-anan no na da a wɔdze nyaa hɔn fahodzi no na odzidzi do yi
Sɛ ehwɛ dza ɔwɔ sor yi a, ibohu dɛ, Ebibifo fahodzi anamɔntu no dzii mber na mfe pii wɔ hɔn nwuranom nsa mu. Aman bi tse dɛ Liberia nyaa hɔn fahodzi wɔ mfeha duakron mu, dɛmara so na aman bi tse dɛ South Sudan so nyaa hɔn fahodzi mber tsia bi a etwa mu yi. Ebibiman do ndzii no ewiei mbae no bɛyɛ dwuma tsitsir wɔ Ebibir asaasepɔn no abakɔsɛm mu, na iyi buee kwan maa aman a woenya hɔn fahodzi no nye hɔn amambra na hɔn ahyɛnsewdze nyinara mpontu.
Ɔwɔ mu dɛ Ethiopia na Liberia kɔr aborɔkyirman binom nhyɛ ase wɔ mber bi mu dze, naaso Ebibir abakɔsɛm mu no, wɔkan hɔn dɛ hɔn nye Ebibirmu aman ebien a wɔannkɔ ɔman fofor nhyɛdo aban ase. Ɔnam mbrɛ hɔn abakɔsɛm na hɔn eguadzi abrabɔ tse na mbrɛ wɔdeda wɔ Ebibir asaasepɔn no do ntsi, Aborɔfo no ammper dɛ wobedzi hɔn do na wɔnye kɔr nhyehyɛɛ gyee too mu dɛ wɔndze hɔnho, ndzi hɔnho do.
